
CONVOCATÒRIA PER L’ATORGAMENT DE SUBVENCIÓ EN RÈGIM DE CONCURRÈNCIA COMPETITIVA PER AJUTS ESCOLARS PER INFANTS I/O ADOLESCENTS EMPADRONATS A ARENYS DE MAR I MATRICULATS EN ENSENYAMENTS D’EDUCACIÓ INFANTIL, PRIMÀRIA, SECUNDÀRIA OBLIGATÒRIA. 

1. PREAMBUL 

La Llei 12/2009, de 10 de juliol d’educació a Catalunya, estableix com a principi rector del sistema educatiu la universalitat i l’equitat com a garantia d’igualtat d’oportunitats i la integració de tots els col·lectius, basada en la corresponsabilitat de tots els centres sostinguts amb fons públics. 

2. INDICACIÓ DE L’APROVACIÓ DE LES BASES REGULADORES ESPECÍFIQUES

Les bases reguladores específiques per a la concessió de prestacions econòmiques d’urgència i de prestacions socials, en règim de concurrència competitiva, en l’àmbit d’acció social de l’Ajuntament d’Arenys de Mar, van ser aprovades definitivament a data 22 de febrer de 2021,. Mitjançant resolució núm 2021/133 , i publicades  al BOP (CVE202110018524) de data 04 de març de 2021.

3. OBJECTE

[bookmark: _Hlk73081950] L’objecte d’aquesta convocatòria és la regulació de la concessió de subvencions, en règim de concurrència  competitiva,  pel pagament de la quota de material escolar,  colònies i crèdit de síntesi, l’adquisició de llibres de text i ordinadors,  per infants i/o adolescents empadronats a Arenys de Mar i matriculats en ensenyaments d’educació infantil, primària, secundària obligatòria, pel curs 2021-2022.

Les subvencions concedides a l’empara d’aquesta convocatòria s’hauran de destinar a finançar el pagament de les quotes i despeses escolars corresponents el curs 2021-2022.

4. QUANTIA TOTAL MÀXIMA DE LES SUBVENCIONS A ATORGAR I CONSIGNACIÓ PRESSUPOSTÀRIA

El pressupost màxim que es destinarà a  la concessió de subvencions de Suport Escolar, per aquesta convocatoria, es 40.000 €  i, aniran a càrrec de l’aplicació 80  2311 48001. Suport Escolar  

Aquests són els pressupostos màxims per cada concepte:

	AJUT MATERIAL ESCOLAR
	12.000€

	AJUT COLÒNIES ESCOLARS/   CRÈDIT DE SÍNTESI
	8.000€

	AJUT LLIBRES DE TEXT
	10.000€

	AJUT ORDINADOR
	10.000€



Les subvencions màximes atorgades per cada concepte i alumne són les  següents: 

	AJUT MATERIAL ESCOLAR
	200€

	AJUT COLÒNIES ESCOLARS i CRÈDIT DE SÍNTESI
	300€

	AJUT LLIBRES DE TEXT
	200 primària
400 secundària

	AJUT ORDINADOR
	300€



No podran atorgar-se subvencions per import superior a l’esmentat.

Només es concedirà la subvenció corresponent a l’ordinador un cop per cada etapa de l’escolarització.

La factura justificativa de la compra de l’ordinador haurà de ser de l’any 2021.

5. BENEFICIARIS 

Tenen la condició de beneficiaris dels ajuts la unitat familiar a la qual se li reconegui el dret a obtenir la subvenció mitjançant resolució expressa, la qual ha d’estar formada per infants i/o adolescents, empadronats a Arenys de Mar cursant l’escolaritat obligatòria, i matriculats en ensenyaments d’educació infantil, primària i secundària en el curs 2021-2022.

6. REQUISITS

Podran ser beneficiaris/àries d’aquestes subvencions les persones físiques que hagin de realitzar l’activitat que fomenta el seu atorgament  sempre que no estiguin afectades per cap de les prohibicions consignades a l’art. 13 de la Llei 38/2003 de 147 de novembre, General de Subvencions i reuneixin els requisits generals, recollits a l’article 6.2 de les Bases Generals especifiques d’aquestes subvencions. 

Requisits específics: 

a) Presentar la sol·licitud i la documentació que es demana, en els terminis i forma que s’estableixen.
b) Estar empadronats a Arenys de Mar, independentment que el centre educatiu al qual assisteixin sigui en un altre municipi.
c) Cursar o estar matriculats als cicles d’educació infantil, primària, secundària, en el curs 2021-2022
d) La unitat familiar de convivència de la persona sol·licitant ha de tenir una renda disponible pel primer membre, igual o inferior al 100% de l’IRS mensual de l’exercici en curs. Per a cada nou membre que formi part de la unitat de convivència, s’afegirà el valor resultant de multiplicar aquesta quantitat per un factor d’ajustament equivalent a 0,3(1xIRSC) x 0,3.

La concurrència d’aquests requisits s’acreditarà en el moment de presentar la sol·licitud, mitjançant la presentació dels documents que s’indiquen a l’article següent.

7. SOL·LICITUDS I DOCUMENTACIÓ

La sol·licitud per obtenir aquests ajuts escolars es presentarà personalment, dintre del termini que fixi aquesta convocatòria , mitjançant cita prèvia, en el Registre d’entrada de l’Ajuntament d’Arenys de Mar o mitjançant cita prèvia a les dependències de Serveis socials d’Arenys o,  d’acord amb el que es preveu a l’article 16.4,b) de la Llei 39/2015, d’1 d’octubre, del procediment administratiu comú de les administracions públiques, les sol·licituds es podran presentar en les oficines de Correu a través del que s’anomena com a “correu administratiu” o  telemàticament  al registre de l’Ajuntament d’Arenys de Mar.

El model normalitzat de la sol·licitud es podrà obtenir a l’Oficina d’Atenció Ciutadana (OAC), a les dependències de Serveis Socials o a la web de l’Ajuntament. 

7.1 Documentació necessària

1.- Sol·licitud de la prestació, segons model normalitzat, degudament complimentada.

S’acompanyarà la sol·licitud, amb els documents següents:
 
a) Original  del DNI/NIE/NIF o document equivalent, vigent del/de la persona que signa la sol·licitud dels ajuts, pare, mare o tutor/a.
b) Declaració responsable referent al compliment dels requisits establerts a la convocatòria.
c) Autorització a l’Ajuntament per part de les persones interessades (l’interessat i tots els membres majors d’edat de la unitat de convivència) a consultar i/o demanar tota aquella informació i documentació personal, fiscal i tributària en poder d’altres administracions o organismes i que sigui necessària per aquest tràmit.
d) Certificat de convivència que acrediti l’empadronament de tots els integrants de la unitat familiar o convivencial en aquest municipi. En el seu defecte es comprovarà d’ofici.
e) En el cas que la persona sol·licitant estigui separada o divorciada, el conveni regulador i la resolució judicial de la guarda i custòdia dels fills.
f) En cas d’incompliment de l’obligació de pagament de la pensió d’aliments documentació acreditativa de la reclamació judicial d’aquesta.
g) Ingressos percebuts els darrers sis mesos a través dels moviments bancaris de totes les comptes bancaries de tots els adults de la unitat familiar.
h) Els rebuts dels darrers sis mesos en despesa de lloguer o hipoteca de l’habitatge.
i) Declaració jurada d’ingressos de tots els membres de la unitat de convivència majors d’edat, quan no es pugui acreditar cap dels documents anteriors. 
j) En el cas de persones amb alguna discapacitat: certificat de reconeixement de grau de discapacitat emès per la Generalitat de Catalunya.
k) En el cas que algun membre de la unitat de convivència tingui reconegut un grau de dependència: document acreditatiu.
l) Famílies nombroses: carnet de família nombrosa
m) Famílies monoparentals: carnet de família monoparental
n) Famílies acollidores: certificat acreditatiu.
o) En els ajuts d’ordinadors i de llibres, s’haurà d’adjuntar el pressupost d’aquests, i en el cas e que   ja s’hagin adquirit,   la factura de compra a nom de la persona sol·licitant o d’algun membre del nucli familiar.
p) En el cas dels ajuts d’ordinadors i de llibres, l’imprès normalitzat a nom de la persona sol·licitant amb les dades bancàries del compte on s’ha d’ingressar el pagament dels ajuts.

2. En el cas de no autorització a l’Ajuntament d’Arenys de Mar per consultar i/o demanar les dades personals, fiscals, i tributàries necessàries per comprovar si es compleixen les condicions requerides a la convocatòria de les presents ajudes escolars, caldrà afegir a la documentació anterior, el justificant d’estar al corrent del pagament de l’Agencia Tributaria, seguretat socials i corporació local.  

8. RECTIFICACIO DE DEFECTES O OMISSIONS EN LA DOCUMENTACIÓ

En cas que la documentació presentada sigui incorrecta o incomplerta es requerirà al sol·licitant per tal que en el termini de deu dies hàbils a partir de l’endemà a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistit de la seva sol·licitud i implicarà l’arxiu de la seva sol·licitud.

9. TERMINIS I PRESENTACIÓ

El termini de presentació de les sol·licituds de material escolar, llibres de text i ordinadors començarà a l’endemà de la publicació de la convocatòria butlletí Oficial de la Província i finalitzarà en els 15 dies hàbils següents.

El model normalitzat de sol·licitud podrà trobar-se al web municipal www.arenysdemar.cat

Les sol·licituds dels ajuts per colònies i/o crèdit de síntesi s’hauran de presentar entre el 11 i 22 de gener de 2022, ambdós inclosos.

Les bases de la convocatòria es podran consultar a la pàgina web de l’Ajuntament d’Arenys de Mar al següent enllaç: www.arenysdemar.cat

La presentació de la sol·licitud de subvenció pressuposa el coneixement i l’acceptació de les normes que la regulen. 

10. CRITERIS ATORGAMENT

Els criteris de priorització i de valoració de les sol·licituds d’accés a les prestacions d’aquestes ajudes es determinen en funció de la dotació pressupostària prevista segons els criteris següents.

L’atorgament dels ajuts es sustenten en la valoració de dos aspectes de la situació de la persona sol·licitant i d’acord, amb la seva unitat de convivència:
· La situació econòmica
· La situació social
Aquests aspectes es ponderaran de forma que la valoració econòmica té un pes del 60% i la valoració social d’un 40%
L’Indicador de Renda de Suficiència(IRSC), establert anualment a la Llei de pressupostos Generals de la Generalitat de Catalunya, determina la capacitat econòmica dels sol·licitants.

Valoració econòmica. Puntuació màxima 6 punts

	Taula de puntuació per la valoració econòmica segons el tram de renda disponible
	Puntuació assignada

	Renda disponible inferior al 33,3% de la renda màxima mensual fixada, segons el tipus d’unitat de convivència.

	Renda disponible entre el 33,4% i el 66,6% de  la renda màxima mensual fixada, segons el tipus d’unitat de convivència.

	Renda disponible entre el 66,7% i el 100% de  la renda màxima mensual fixada, segons el tipus d’unitat de convivència.

Valoració social. Puntuació màxima 4 punts

	Indicadors a valorar
	Puntuació







	Possessió del títol de família monoparental
	1


	Possessió del títol de família nombrosa
	1  

	Algun  membre  de  la  unitat  familiar  amb  grau  de discapacitat a partir del 33%

	1

	Algun membre de la unitat familiar amb situació de dependència
	1




11. PERCENTATGE DE FINANÇAMENT DE LA PRESTACIÓ APROVADA.
Les prestacions subjectes al dret de concurrència i aquelles d’import variable en les que l’Ajuntament finança una part i la persona sol·licitant assumeix el cofinançament d’una part del seu cost , seran baremades i puntuades segons el resultat de la suma entre la valoració econòmica i la valoració social (fins a un màxim de 10 punts).
El percentatge de cofinançament per part de l’Ajuntament es determinarà segons la següent taula:

	Puntuació obtinguda en la valoració econòmica i social
	Percentatge de finançament de la prestació 

	Entre 2 i 4,5 punts obtinguts
	25%

	Entre 4,6 i 6,5 punts obtinguts
	50%

	Entre 6,6 i 8,5 punts obtinguts
	75%

	Entre 8,6 i 10 punts obtinguts
	95%



En el cas d’extrema i severa necessitat l’import serà íntegrament finançat per la Corporació.

L‘import màxim de l’ajut per persona, es el recollit  al punt 4 d’aquesta convocatòria.

12. PROCEDIMENT PER LA CONCESSIÓ DELS AJUTS

12. 1 Òrgans competents per a la instrucció i la proposta de concessió 
L’òrgan responsable de la instrucció del procediment per a l’atorgament de les subvencions previstes en les presents bases serà la Regidoria d’Acció Social.

Es constituirà una Comissió de Valoració que procedirà a l’adjudicació dels ajuts amb els criteris d’atorgament establerts. La proposta de la comissió servirà de base per formular la proposta de resolució. L’acta i la proposta de resolució es pronunciarà sobre les subvencions atorgades, les denegades, les desistides i les pendents.
La comissió de valoració estarà constituïda d’acord amb allò previst a l’Ordenança General de Subvencions de l’Ajuntament d’Arenys de Mar estarà format pels membres següents: 
· Presidenta/e: regidora/r d’acció social o persona en qui delegui. 
· Secretària/i: el de l’Ajuntament o persona en qui delegui
· Vocals: 	Coordinadora d’Acció Social
	Una Tècnica d’Acció Social
	Un funcionari/a d’aquesta corporació a determinar per decret d’alcaldia

L’Alcaldia serà l’òrgan competent per resoldre, aprovarà l'atorgament corresponent d’acord amb la proposta de la Comissió de Valoració.

En cas de resolució favorable, l’Ajuntament d’Arenys de Mar comunicarà a les administracions pertinents, segons els mecanismes establerts legalment, les persones beneficiàries de les subvencions i les quantitats atorgades.


L’Òrgan competent per a la concessió podrà discrecionalment, deixar desert el concurs o no esgotar el crèdit total previst.

12.2 Resolució

S’examinaran conjuntament en un sol procediment totes les sol·licituds presentades dins del termini establert,  i es resoldrà en un únic acte administratiu.

El termini per a l’atorgament, resolució i notificació de les subvencions serà, com a màxim, de 6 mesos a comptar des de la data de tancament del període presentació de sol·licituds.

La manca de resolució dins el termini indicat tindrà efectes desestimatoris.

12.3  Règim de recursos

La resolució del procediment no posa fi a la via administrativa, i contra la mateixa es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació

12.4- Pagament dels ajuts

La tramitació del pagament d’aquests ajuts econòmics s’iniciarà a partir de la notificació de la resolució d’atorgament, un cop comprovat que la persona beneficiària està al corrent de les obligacions tributàries i amb la Seguretat social.
L’Ajuntament informarà per escrit a les famílies i als centres educatius de la resolució de les sol·licituds i abonarà l’import dels ajuts de la manera següent:
a. En el cas d’ajuts per l’adquisició de llibres de text i ordinadors, s’abonaran mitjançant transferència bancàries a les famílies.
b. En el cas d’ajuts per la resta d’ajuts escolars, s’abonarà l’ajut concedit directament a les escoles, previ justificació del mateix.

13.-   Justificació dels ajuts
En els ajuts de llibres i ordinadors, els beneficiaris adjuntaran la factura justificativa de  l’import  pagat, en un termini màxim de 2 mesos des del pagament de l’ajut.

En la resta d’ajuts escolars, els centres educatius justificaran el destí dels ajuts rebuts pels alumnes a través d’una nota de càrrec informada pel director/a del centre abans de finalitzar el referit curs.

13.1 . Deficiències en la justificació o justificació incorrecte de l’ajut

Si un cop finalitzat el termini de presentació de la documentació justificativa aquesta no s’hagués presentat, es procedirà a requerir al/la beneficiari/ària per tal que la presenti en un termini màxim  improrrogable de 15 dies hàbils, a comptar des de l’endemà de la notificació,  amb l’advertiment que de no fer-ho es procedirà a revocar la subvenció amb la conseqüent obligació de reintegrament en cas que s’hagués avançat el seu pagament.

En el cas que els documents presentats com a justificació fossin incorrectes o incomplets, es
comunicarà a l’interessat/ada la necessitat d’esmenar les anomalies detectades en un termini màxim improrrogable de 10 dies  hàbils, a comptar des de l’endemà de la notificació, amb l’advertiment que de no fer-ho es procedirà a la revocació o a la reducció de la subvenció segons correspongui, amb la conseqüent obligació de reintegrament en cas que s’hagués avançat el seu pagament.



14.- Compatibilitat o incompatibilitat amb altres subvencions, per la mateixa finalitat

Les subvencions son incompatibles amb d’altres subvencions, ajuts, ingressos o recursos per la mateixa finalitat, procedents de qualsevol administració, ens públic o privat, nacionals, de la Unió Europea o d’organismes internacionals. 


15.-  Mitjans de notificació o publicació

Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució, d’acord amb allò previst a l’article 43 de la Llei 39/2015.

L’extracte de la convocatòria que regirà aquest procediment es publicarà, a través de la Base de Dades Nacional de Subvencions, al Butlletí Oficial de la Província de Barcelona, així com al portal de transparència de la  Generalitat de Catalunya.”



Arenys de Mar, a la data de la signatura electrònica

